EkBass/fiwiki-20250220-pages-articles huggingface dataset:
Tolochenaz

Tolochenaz on kunta Sveitsissä, ranskankielisessä Vaud’n kantonissa, Genevenjärven pohjoisrannalla, pari kilometriä Morgesin kaupungista länteen. Kunnan pinta-ala on 1,59 km², ja väkiluku oli vuoden 2015 lopussa 1 859. Paikkakunnan kuuluisin asukas lienee ollut Audrey Hepburn, joka asui siellä vuodesta 1963 aina kuolemaansa vuoteen 1993 asti. Audrey Hepburn on myös haudattu sinne. == Lähteet == * ===Viitteet=== == Aiheesta muualla == * Luokka:Vaud’n kunnat
Laguerren polynomi

Laguerren polynomit ovat muotoa :L_n^{(\alpha)}(t)=\sum_{k=0}^n(-1)^n\binom{n+\alpha}{n-k}\frac{t^k}{k!}, missä \alpha >-1,n=0,1,..., olevat polynomit. Niiden kokoelma (L_n^{(\alpha)}(t))_{n=0}^\infty on avaruuden L^2(\mathbb{R}_+,te^{-t}) ortonormaali kanta. ==Kirjallisuutta== * Luokka:Polynomit
Piikarbidi

Piikarbidi (SiC) on piin ja hiilen muodostama keraaminen yhdiste ja puolijohde.Kiinan materiaalitehdas toimittaa piikarbidia 98 Sen Mohsin kovuus on 9,2–9,3. Aine ei liukene veteen. Piikarbidista käytetään myös nimiä hiilipii, carborundum ja piimonokarbidi. Piikarbidilla on havaittu yli 200 erilaista kiderakennetta, eli polytyyppiä., joista pisimmät periodit ovat satoja kerroksia. Yleisimmät polytyypit ovat kuitenkin 6H, 4H ja 3C. Piikarbidin fysikaaliset ominaisuudet vaihtelevat eri polytyypeillä. Piikarbidi on kemiallisesti suhteellisen stabiili, mutta se reagoi hyvin voimakkaasti sulien metallien kanssa (Ti, V, Cr, Mn, Fe, Co ja Ni). Piikarbidilla on piinitridiä (Si3N4) parempi hapettumiskestävyys ja korkean lämpötilan lujuus. == Käyttö == Piikarbidi-hiomarakeelle on ominaista rakeen terävyys ja neulamainen muoto. Sen tärkeimmät käyttökohteet ovat lasi- ja kiviteollisuuden hiomatarvikkeet sekä maalien ja täyteaineiden hionta. Piikarbidihiomatuotteita voidaan käyttää myös kovien valutuotteiden (esimerkiksi harmaavalurauta) hionnassa. === Piikarbidi elektroniikassa === Piikarbidia on käytetty lähinnä jännitteestä riippuvien vastusten eli varistorien, mutta myös muiden tehoelektroniikan komponenttien valmistukseen. Piikarbidin kielletty energiavyö on 3,2 eV, kun se piillä on 1,1 eV. Tämä mahdollistaa komponenttien, joilla on suuri jännitteenkesto ja pieni sarjaresistanssi, valmistamisen. Haittana piikarbidilla on sen vaikea työstettävyys ja myös sen kiteytymisprosessi on hankalampi hallita kuin piillä. Piikarbidista voidaan valmistaa myös sinistä väriä tuottavia LED:ejä. Itse asiassa ledi-ilmiö havaittiin ensimmäisen kerran piikarbidissa jo vuonna 1907. Samoin ensimmäinen kaupallinen ledi perustui piikarbidiin. Ensimmäinen keltainen 3C-polytyypin SiC-ledi valmistettiin vuonna 1970 Venäjällä ja sininen 6H-ledi vuonna 1980. Piikarbidiin perustuvien kaupallisten ledien pioneeri oli nykyisin lähinnä taskulampuistaan tunnettu yritys Cree. Sen ensimmäinen tuote oli vuonna 1989 julkaistu sininen ledi. Creen työ perustui Yhdysvaltain laivaston tutkimusviraston (ONR, Office of Naval Research) rahoittamaan tutkimukseen, jossa valmistettiin ensimmäinen piikarbidia käyttävä mikroaaltoalueen transistori. Muita komponentteja joita on valmistettu piikarbidista ovat Schottky-diodit ja tehomoduulit. Lisäksi on valmistettu tyristoreita, IGBT tasasuunninkomponentteja ja -moduleja, kanavatransistoreita (FET) ja superliitostransistoreja (SJT). Piikarbidityristorit mahdollistavat kymmenkertaiset jännitteet ja satakertaiset kytkentätaajuudet ja paremman lämpötilan keston kuin piityristorit. Yhdistettä tutkitaan optisen sirun materiaalina sen parempien lämpö-, sähkö- ja mekaanisien ominaisuuksien johdosta. == Huomautukset == == Lähteet == == Aiheesta muualla == * *Tampereen teknillinen yliopisto Materiaaliopin laitos: Piikarbidi SiC *Peter Råback: Piikarbidi – uusi kiinnostava puolijohdemateriaali *PubChem: Silicon carbide *ChemBlink: Silicon carbide Luokka:Karbidit Luokka:Jalokivet Luokka:Piiyhdisteet Luokka:Puolimetalliyhdisteet Luokka:Synteettiset mineraalit
WANK

WANK (Worms Against Nuclear Killers; wank on myös itsetyydytystä tarkoittava slangisana) tai W.COM oli lokakuussa 1989 liikkeelle laskettu tietokonemato, joka toimi VAX/VMS-järjestelmissä ja levisi DECnet-protokollaa käyttävissä verkoissa. DCL-komentokielellä toteutetun madon kohteeksi joutuivat pääasiassa NASA:n SPAN-verkko (Space Physics Analysis Network) ja Yhdysvaltain energiaministeriön HEPNET (High Energy Physics NETwork). Mato ei varsinaisesti pyrkinyt tuhoamaan tietoa, mutta jätti kuitenkin jälkeensä erilaisia takaportteja ja kuormitti muiden kaltaistensa tapaan tietokonejärjestelmien resursseja. Mato oli alkuperältään mahdollisesti australialainen. Mato tunnetaan seuraavasta bannerista, jolla se pyrki korvaamaan VAX/VMS:n käyttäjilleen sisäänkirjautumisen yhteydessä normaalisti tulostaman viestin: W O R M S A G A I N S T N U C L E A R K I L L E R S _______________________________________________________________ \__ ____________ _____ ________ ____ ____ __ _____/ \ \ \ /\ / / / /\ \ | \ \ | | | | / / / \ \ \ / \ / / / /__\ \ | |\ \ | | | |/ / / \ \ \/ /\ \/ / / ______ \ | | \ \| | | |\ \ / \_\ /__\ /____/ /______\ \____| |__\ | |____| |_\ \_/ \___________________________________________________/ \ / \ Your System Has Been Officically WANKed / \_____________________________________________/ You talk of times of peace for all, and then prepare for war. Bannerissa esiintyvä poliittisluonteinen lause on otettu australialaisen rockyhtye Midnight Oilin "Blossom of Blood" -kappaleen sanoituksesta. == Lähteet == Luokka:Tietokonemadot Luokka:OpenVMS Luokka:Tietotekniikan historia
Corinne Bailey Rae

Corinne Bailey Rae (s. 26. helmikuuta 1979) on englantilainen laulaja ja lauluntekijä, joka julkaisi debyyttialbuminsa Corinne Bailey Rae helmikuussa 2006. Rae valittiin vuoden 2006 ennakoiduimmaksi läpimurtoaktiksi BBC:n musiikkikriitikkojen vuosittaisessa äänestyksessä. Äänestyksen arviot osoittautuvat todeksi, kun hänestä tuli vasta historian neljäs debyyttialbuminsa listakärkeen saanut brittiläinen naisartisti. Hän sai kolme Grammy-ehdokkuutta vuonna 2007. ==Diskografiaa== *Corinne Bailey Rae, 2006 *The Sea, 2010 ;EP *The Love EP, 2011 ;DVD *Live in London & New York, 2007 Rae, Corinne Bailey Rae, Corinne Bailey Rae, Corinne Bailey
Sahalininpihta

Sahalininpihta (Abies sachalinensis) kuuluu pihtojen sukuun ja mäntykasvien heimoon. Lajin toinen nimi on sahalininjalokuusi. Sahalininpihta kasvaa, nimensä mukaisesti, Sahalinin saarella sekä Kuriileilla, Hokkaidossa ja harvinaisena Kamtšatkalla. Puistopuuna ja metsiin istutettuna sitä tavataan monessa paikassa pohjoisella pallonpuoliskolla. Suomessa sitä kasvaa viljeltynä maan eteläosissa. Se menestyy parhaiten tuoreilla kasvupaikoilla. Muiden pihtojen tavoin se on hallanarka ja herkkä juurikäävän aiheuttamalle tyvilaholle. Sahalininpihta on suuresti lähisukulaisensa japaninpihdan näköinen, ja eroaa siitä oikeastaan vain neulasista, jotka sahalininpihdalla ovat kapeampia sekä ilmarakojuovat väriltään harmaampia ja kapeampia. Sahalininpihta kasvaa Suomessa lähes 30-metriseksi tuuheaksi puuksi, jonka läpimitta voi olla yli 50 senttimetriä. == Lähteet == * Kiuru, Heikki 2007: Pihta on koristanut pihoja jo satoja vuosia. – Metsätalous 1/2007, s. 36–37. * Mitchell, Alan & Wilkinson, John 1997: Euroopan puuopas. – Otava, Helsinki. ISBN 951-1-14705-6. * Metla === Viitteet === == Aiheesta muualla == *Suomen Lajitietokeskus: Sahalininpihta (Abies sachalinensis) * Finto: Kassu – Kasvien suomenkieliset nimet: Abies sachalinensis *Arboretum Mustila: Sahalininpihta (Abies sachalinensis) *Dr. Duke's Phytochemical and Ethnobotanical Databases: Abies sachalinensis Luokka:Pihdat
Maná

Maná on kolmella Grammyllä palkittu meksikolainen rockyhtye Guadalajarasta. Yhtye perustettiin vuonna 1986. Heidän soundinsa ulottuu hard rockista latinopoppiin, ja sisältää vaikutteita myös calypsosta ja reggaesta. ==Diskografia== * Maná (1987) * Falta Amor (1990) * ¿Dónde Jugarán Los Niños? (1992) * Maná En Vivo (1994) * Cuando Los Ángeles Lloran (1995) * Sueños Líquidos (1997) * Maná MTV Unplugged (1999) * Todo Maná (2001) * Grandes Maná (2001) * Revolución De Amor (2002) * Esenciales: Sol (2003) * Esenciales: Luna (2003) * Esenciales: Eclipse (2003) * Amar es Combatir (2006) – #4 (US), #1 (MX) Luokka:Meksikolaiset rockyhtyeet Luokka:Grammy-palkinnon saajat
Vladimir Markov

Vladimir Ivanovitš Markov (26. heinäkuuta 1859 Hamina – elokuu 1919 Pietari) oli Suomessa syntynyt venäläistaustainen kenraaliluutnantti, senaatin talousosaston varapuheenjohtaja 1909–1913 ja ministerivaltiosihteeri 1913–1917. Vladimir Markov suoritti Haminan kadettikoulun kurssinsa priimuksena, ja hänet komennettiin vänrikiksi ylennettynä Henkikaartin Liettuan rykmenttiin. Suoritettuaan Yleisesikunta-akatemian kurssin kapteeniksi ylennettynä 1887 Markov toimi Moskovan sotilaspiirissä. Hänet ylennettiin 1896 everstiksi ja toimi sen jälkeen mm. Suomen sotaväkeä koskevien asioiden esittelijänä Venäjän sotaministeriössä 1900–1903. Ylennys kenraalimajuriksi tuli 1903, ja sen jälkeen hän toimi mm. päämajoitusmestarina 1906–1909. Viimeisenä sotilastehtävänä Markovilla oli Transbaikalin alueen sotilaskuvernööriys kesästä 1909 alkaen. Synnyinmaansa Suomen tehtävät Markovilla alkoivat vuoden 1909 lopulla, kun hänet 13. marraskuuta 1909 nimitettiin Suomen keisarillisen senaatin talousosaston varapuheenjohtajaksi eli käytännössä pääministeriksi. Kuukauden kuluttua senaattorinimityksestä hänet ylennettiin kenraaliluutnantiksi. Taustana senaattorinimitykselle oli Suomen poliittisten puolueiden ja Stolypinin johtaman Venäjän hallituksen ristiriidat, jonka vuoksi suomalaista poliittista hallitusta ei saatu muodostettua. Keisari Nikolai II päätyi silloisen ministerivaltiosihteerin August Langhoffin ehdotuksesta suomalaisten Venäjällä toimineiden sotilaiden senaattoreiksi nimittämiseen. Markovin senaatti sai suomalaisten taholta pilkkanimiksi "sapelisenaatti" tai "amiraalisenaatti". Samaan aikaan Markovin senaattinimityksen kanssa kenraalikuvernööriksi nimitettiin kenraaliluutnantti A.F.Seyn, joka johti Suomen venäläistämistä tarmokkaasti. Venäläistämispolitiikka kiristyi kaiken aikaa, ja ministerivaltiosihteeri Langhoff ei katsonut voivansa enää hoitaa tehtäväänsä ja halusi eron. Tässä yhteydessä Vladimir Markovista tuli ministerivaltiosihteeri 21. huhtikuuta 1913 alkaen. Markov oli tehtävässään Suomen autonomian murentajia ja venäläistämispolitiikan toteuttajia Pietarissa keisarin lähipiirissä. Markovin ura päättyi 15. maaliskuuta 1917 jälkeen, kun Venäjän keisarikunta luhistui. Markov vangittiin entisen vallan edustajana, ja hän päätyi myöhemmin bolševikkien käsiin. Eräiden tietojen mukaan hän kuoli Krestyn vankilassa Pietarissa elokuussa 1919 nälkiintyneenä, kidutettuna ja mielenvikaisena. Markoff, Vladimir Ivanovitš Suomalaiset kenraalit ja amiraalit Venäjän sotavoimissa 1809–1917 ==Lähteet== ==Kirjallisuutta== *Håkon Holmberg: (Keisarillisen) Suomen senaatin talousosaston puheenjohtajat, jäsenet ja virkamiehet 1909–1918 – elämäkerrallinen luettelo, Helsinki, 1964. *Kari O. Virtanen: Ahdistettu kansakunta 1890–1917, WSOY, Porvoo/Helsinki, 1974, ISBN 951-0-06475-0. *Pertti Luntinen: F.A.Seyn – A Political Biography of a Tsarist Imperialist as Administrator of Finland, Studia Historica 19, Suomen Historiallinen Seura, Helsinki, 1985, ISBN 951-9254-72-2. Luokka:Suomen venäläiset Luokka:Suomen ministerivaltiosihteerit Luokka:Suomalaiset senaattorit Luokka:Venäläiset kenraalit Luokka:Vuonna 1859 syntyneet Luokka:Vuonna 1919 kuolleet
Mitchel Musso

Mitchel Tate Musso (s. 9. heinäkuuta 1991 Garland, Texas, Yhdysvallat) on yhdysvaltalainen näyttelijä ja laulaja. Hän on tullut tutuksi muun muassa Disney Channelin televisiosarjoista Hannah Montana, jossa hän esitti Oliver Okenia, ja Kaksi kunkkua, jossa hän näytteli kuningas Bradya.Mitchel Musso Disney Channel Medianet Viitattu 7.10.2009 Musso on levyttänyt kappaleen "Lean On Me" Snow Buddies -elokuvan DVD:lle. Radio Disneyssä paljon soitettu kappale löytyy myös Radio Disney Jam 10 -levyltä. Musso on julkaissut kaksi levyä. Näistä mainittakoon mm. kappaleet "White Striped Gloves", "Red Carpet", "Let's Go" ja "Wasn't Your Girlfriend". Musso lauloi myös yhdessä vastanäyttelijänsä Emily Osmentin kanssa dueton nimeltä "If I Didn't Have You" Disney Mania 6 -levylle, joka ilmestyi toukokuussa 2008. Mitchel Mussolla on kaksi veljeä, Mason ja Marc. Mason on Metro Station -yhtyeen solisti. == Filmografia == Elokuvat Vuosi Elokuva Rooli Huomioita 2002 Am I Crushed? Richie The Keyman Cub Scout 2003 Secondhand Lions Poika 2005 Life Is Ruff Raymond Figg Disney Channelin elokuva 2006 Monsteritalo DJ Äänirooli 2009 Hannah Montana: The Movie Oliver Oken Pete lainahöyhenissä Cleatus Poole Päärooli Televisio Vuosi Nimi Rooli Huomioita 2006–2011 Hannah Montana Oliver Oken/Mike Standley III Päärooli 2008– Finias ja Ferb Jeremy Johnson (äänirooli) toistuva rooli 2011– Prank Stars Mitchel Musso Juontaja 2011–2012 Kaksi kunkkua Brady Päärooli Vierailevat roolit Vuosi Nimi Rooli Huomioita 2003 Oliver Beene One Nad 1 jakso 2005 Walker Texas Ranger: Trial by Fire Josh Whitley 2006 Disney Channel Games Oma itsensä Vihreä joukkue 2007 Shorty McShorts' Shorts Kevin Ääni, 1 jakso Disney Channel Games Oma itsensä Punainen joukkue 2008 Metro Station - Seventeen Forever Kamee Musiikkivideo Disney Channel Games Oma itsensä Punainen joukkue ==Diskografia== ===Albumit=== * Mitchel Musso (2009) * Brainstorm (2011) ===Singlet=== * If I Didn't Have You (yhdessä Emily Osmentin kanssa) (2008) * The In Crowd (2009) * Hey (2009) ==Lähteet== ==Aiheesta muualla== Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Vuonna 1991 syntyneet Luokka:Elävät henkilöt Luokka:Yhdysvaltalaiset lapsinäyttelijät
Rosenius

Rosenius on muun muassa seuraavien henkilöiden sukunimi: * Carl Rosenius (1831–1892), suomalainen kauppaneuvos, valtiopäivämies ja kauppahuone Rosenius & Sesemannin johtaja, Carl Henrik Roseniuksen poika * Carl Henrik Rosenius (1794–1855), suomalainen kauppaneuvos ja viipurilaisen kauppahuone Rosenius & Sesemannin perustaja ja johtaja * Carl Olof Rosenius (1816–1868), ruotsalainen hengellinen vaikuttaja, herätyssaarnaaja ja kirjailija * Georg Rosenius (1841–1889), suomalainen pankinjohtaja ja virka- ja valtiopäivämies, Carl Henrik Roseniuksen poika * Teresa Rosenius (1944–2018), suomalainen kuuluttaja ja iskelmälaulaja.
Pieni nostopainosumu

Pieni nostopainosumu (M76, NGC 650, NGC 651 tai Corkin sumu) on planetaarinen sumu Perseuksen tähdistössä. Pierre Méchain löysi sen vuonna 1780 ja lisäsi sen Charles Messierin luetteloon komeettamaisena kohteena numerolla 76. Heber Curtis tunnisti sen kuitenkin planetaariseksi sumuksi vuonna 1918. Pienen nostopainosumun etäisyyttä Maasta ei tiedetä tarkalleen, arvioitu etäisyys on 1 700 ja 15 000 valovuoden välillä. Ei osata myöskään tarkalleen sanoa, kuinka suuri sumu on. Pienen nostopainosumun keskustähden kirkkaus on noin +16,6 magnitudia. Pieni nostopainosumu muistuttaa muodoltaan hyvin paljon Nostopainosumua (M27), joka sijaitsee Ketun tähdistössä. Pienellä nostopainosumulla on NGC-rekisterissä kaksi eri numeroa (650 ja 651), koska William Herschel luuli sen olevan kaksoissumu. http://www.astro.utu.fi/zubi/messier/m76.htm Pieni nostopainosumu on yksi vaikeimmin havaittavista kohteista Messierin luettelossa. == Lähteet == Luokka:Orionin haara Luokka:Planetaariset sumut 076 0651
Bill Durnan

William Ronald (Bill) Durnan 22. tammikuuta 1916 Toronto, Ontario, Kanada – 31. lokakuuta 1972) oli kanadalainen jääkiekkoilija. Maalivahtina pelannut Durnan kuului Montreal Canadiensin 1940-luvun joukkueen menestyksen takuumiehiin National Hockey Leaguessa ja luetaan pelipaikkansa parhaimmistoon pohjoisamerikkalaisten vahtien joukossa. Durnan pelasi erikoishanskoilla, joiden ansiosta pystyi ottamaan kiekon kumpaan käteen vain samalla pidellen mailaa toisessa kädessä. 383 runkosarjan ottelussa hän saavutti 208 voittoa ja 112 tappiota pelaten 34 nollapeliä ja päästäen keskimäärin 2,36 maalia ottelua kohden. Play off -otteluissa hänellä on 27 voittoa (joista kaksi nollapeliä) ja 12 tappiota sekä keskimäärin 2,07 päästetyn maalin keskiarvo kaikkiaan 45 pelissä. Bill Durnan pelasi vain seitsemän kautta NHL:ssä, mutta dominoi liigaa tuona aikana sitäkin selvemmin. Hän sai kuusi parhaan maalivahdin palkintoa, joista ensimmäiset neljä peräjälkeen. Hän vetäytyi korkeimmasta ammattilaisliigasta pelaamisen aiheuttaman stressin takia ja valmensi vielä merkittävimpinä joukkueinaan tällöin Ottawa Senators QSHL-liigassa 1950–1951 ja Kitchener-Waterloo Dutchmen OHA-sarjassa 1958–1959. Durnan teki yhden modernin NHL:n pitkäikäisimmistä ennätyksistä 26.2.–6.3.1949, kun hän pelasi neljä perättäistä nollapeliä pitäen maalinsa koskemattomana kaikkiaan 321 minuutin ja 21 sekunnin ajan. Tämän ennätyksen rikkoi vasta Phoenix Coyotesin Brian Boucher kaudella 2003–2004. Viimeisinä vuosinaan Durnan kärsi diabeteksestä. == Saavutuksia == * Allan Cup Kirkland Lake Blue Devilsin riveissä 1940 * NHL:n ykköstähdistössä 1944, 1945, 1946, 1947, 1949 ja 1950 * Vezina Trophy 1944, 1945, 1946, 1947, 1949 ja 1950 (paras maalivahti; toiseksi useimmin NHL:n historiassa) * pelasi NHL:n tähdistöottelussa 1947, 1948 ja 1949 (tähdistöotteluita alettiin järjestää säännöllisesti vasta 1948) * Stanley Cup 1944 ja 1946 Montreal Canadiensin riveissä * Montreal Canadiensin kapteenina kaudella 1947–1948 (toistaiseksi viimeinen maalivahti-kapteeni NHL:ssä ja kautta aikojen yksi kolmesta) * Canada's Sports Hall of Fame -kunniagallerian jäsen * Hockey Hall of Fameen 1964 * Vuonna 1998 sijalla 34 The Hockey News -lehden 100 suurimman pelaajan NHL-painotteisella listalla == Katso myös == * The Hockey Newsin luettelo 100 parhaasta NHL-pelaajasta == Lähteet == *Bill Durnan Legends of Hockey -sivustolla * Luokka:Kanadalaiset jääkiekkoilijat Luokka:Hockey Hall of Fame Luokka:Vezina Trophy -voittajat Luokka:Vuonna 1916 syntyneet Luokka:Vuonna 1972 kuolleet
SSH Communications Security

SSH Communications Security Oyj (ent. Tectia Oyj, ent. SSH Communications Security Oyj) on Tatu Ylösen vuonna 1995 perustama tietoturvaratkaisuja toimittava suomalainen yhtiö, joka tunnetaan SSH-tietoliikenneprotokollan alkuperäisenä kehittäjänä. SSH listautui Helsingin pörssiin vuoden 2000 lopulla. Se osti vuonna 2021 suomalaisen sähköisen viestinnän tietoturvaratkaisuihin erikoistuneen Deltagon Oy:n. Sen tuotevalikoima koostuu nykyään useista tietoturvasovelluksista ja niihin liittyvistä palveluista: * Tectia Client/Server, maailman ensimmäinen SSH-palvelin- ja asiakasohjelma, mm. tiedonsiirtoon tarkoitettu sovellus * Universal SSH Key Manager, SSH- avainten hallintaan tarkoitettu automaatiota tukeva sovellus * PrivX, uuden sukupolven käyttöoikeuksien hallintaan tarkoitettu sovellus * NQX, kvanttivarma Ethernet/IP -verkkojen salaukseen tarkoitettu sovellus * Secure E-communications suite: turvalliset sähköpostit, turvallinen tiedostojen jako, turvalliset web-lomakkeet, turvalliset e-allekirjoitukset ==Lähteet== == Aiheesta muualla == * SSH Luokka:Suomalaiset pörssiyhtiöt Luokka:Suomalaiset tietoliikenneyhtiöt Luokka:Suomalaiset ohjelmistoyritykset Luokka:Tietoturva Luokka:Helsinkiläiset yritykset
Shot

Shot on suomalaisen rockyhtye The Rasmuksen single. Se julkaistiin maaliskuussa 2006, ja se on kolmas single yhtyeen kuudennelta albumilta Hide from the Sun. Single oli parhaimmillaan Suomen virallisen singlelistan sijalla kuusi. Singlen nimikappale on samantyylinen kuin monet Hide from the Sunin kappaleista, ja sen aihe käsittelee lähimmäisen suojelua. Soundi ja sovitus ovat tyyliltään hyvin synkkiä. Singlellä on myös livenä nauhoitetut versiot kappaleista "Shot" ja "Keep Your Heart Broken" sekä akustinen versio kappaleesta "Open My Eyes", joka on bonusraita Hide from the Sunin Yhdysvaltain- ja Britannian-painoksilla. Live-esiintymiset nauhoitti Eins Live -radiokanava Kölnin Kulturkirchessä 31. lokakuuta 2005. Levyllä on myös The Rasmus Player Software, joka on tietokoneohjelma, jolla voi katsoa yhtyeen videoita, kuvia ja nettisivuja sekä kuunnella levyjä. "Shot"-musiikkivideon ohjasi Sandra Merschner, ja se kuvattiin Kanariansaarten Fuerteventuralla, Tindaya-vuoren äärellä. Videossa yhtye näyttää olevan ulkoavaruudessa planeetan pinnalla, ja taivaalla näkyy monia planeettoja tai kuita, muutama tähdenlentokin. == Kappaleet == # # # # "Shot"-musiikkivideo näkyy levyltä The Rasmus Player Softwarella. Luokka:Vuoden 2006 kappaleet Luokka:The Rasmuksen kappaleet
Marvikenin voimalaitos

Marvikenin voimala sijaitsee Norrköpingissä Ruotsissa. Se on öljykäyttöinen varavoimala, jonka teho on 200 megawattia. Laitoksesta piti alun perin tulla raskaalla vedellä toimiva ydinvoimala. Marvikenin voimalaitoshanke liittyi Ruotsin ydintutkimusohjelmaan. Useista eri syistä, muun muassa turvallisuuskysymysten vuoksi, laitoksen reaktori korvattiin öljypolttoisella kattilalla ydinvoimalaprojektin alasajon jälkeen vuonna 1970. Reaktorina olisi käytetty tyyppiä R4 eli Eva. Sen avulla olisi voitu tuottaa materiaalia myös ydinaseisiin. Aiemmin ydintutkimusohjelman puitteissa oli rakennettu reaktorit R1, R2, ja R3 (Adam). Koska voimala oli maailman ainoita täysin toimintavalmiita ydinvoimaloita, joissa ei kuitenkaan ollut mitään säteilyvaaraa, monet maat järjestivät siellä katastrofiharjoituksia. Erilaiset tutkimusprojektit jatkuivat 1980-luvulle asti. Öljykattila toimi 45 baarin paineella ja kulutti 16,6 kg öljyä sekunnissa 200 MW teholla. Vuonna 2008 Vattenfall päätti sulkea voimalan. Laitos on myytävänä, ja vuonna 2013 huhuttiin, että siitä saattaa tulla hotelli. Ostajaehdokkaan nimeä ei paljastettu julkisuuteen. == Lähteet == ==Aiheesta muualla== *Kuvia Marvikenin voimalasta Luokka:Itä-Götanmaan läänin rakennukset ja rakennelmat Luokka:Norrköpingin kunta Luokka:Ruotsin voimalaitokset
Lee (vaatemerkki)

Lee on tunnettu farkkujen eli denim-kankaasta tehtyjen useimmiten siniseksi värjättyjen housujen valmistaja. Lee on yksi farkkumaailman kolmesta suuresta: Levi's, Lee ja Wrangler. Kun kauppiaan Levi Straussin ja räätäli Jacob Davisin patentti vahvistaa farmarihousuja repeämiselle alttiista kohdista kupariniiteillä meni umpeen 1890 alkoi Yhdysvalloissa tiukka kilpailu eri valmistajien välillä. Valmistajia oli suuri määrä. Öljykaupalla vaurastunut Henry David Lee oli perustanut 1889 Lee Mercantile Co:n, joka myi mm. elintarvikkeita, maataloustyökaluja ja työvaatteita. Lee perusti tehtaan omien työhousujen ja takkien valmistamiseksi Kansasin Salinasiin. Pian tehtaan suurmenestykseksi tuli denim-kankainen kokohaalari eli farkkuhaalari. Vuonna 1926 Leen cowboy-farkkuihin tuli vetoketju napituslinjan vaihtoehdoksi. Lee teki myös farkkupuseroita jo aikaisessa vaiheessa. Levi's oli jo ehtinyt valloittaa Yhdysvaltain länsirannikon, mutta keskilännen ja itärannikon valloitti Lee. == Lähteet == * == Aiheesta muualla == * * Luokka:Vaatemerkit Luokka:Farmarihousut
Luizão

Luiz Carlos Bombonato Goulart pelaajanimeltään Luizão (s. 14. marraskuuta 1975, Rubinéia, Brasilia) on brasilialainen jalkapallohyökkääjä. Hän voitti maailmanmestaruuden vuonna 2002 Etelä-Korean ja Japanin MM-kisoissa ja pronssia vuonna 1996 Atlantan olympialaisissa. Luizão on Guarani Futebol Cluben kasvatti, ja hän pelasi ensimmäisen aikuisten ottelunsa Guaranissa vuonna 1993. Luizão on pelannut pääasiallisesti Brasiliassa eri joukkueissa. Kauden 1997–1998 hän pelasi Espanjan Primera Divisiónissa Deportivo de La Coruñan joukkueessa, vuosina 2002–2004 Bundesligan Hertha Berlinissä ja vuonna 2005 muutaman ottelun japanilaisessa Nagoya Grampusissa. Brasilian jalkapallomaajoukkueessa Luizão pelasi vuosina 1996–2002 16 maaottelua ja teki niissä kolme maalia. Hän voitti maailmanmestaruuden vuoden 2002 MM-kisoissa Brasilian joukkueessa. Luizãon kisamatka oli vaarassa, kun hän joutui olemaan kaksi kuukautta pelaamatta alkuvuodesta 2002 siirtoriidan vuoksi. Corinthians ei suostunut siirtämään Luizãoa Grêmioon ja asia vietiin oikeuteen. Luizão siirtyi lopulta Grêmioon ja pelasi MM-kisoissa kahdessa ottelussa. == Seurat == *1993 Guarani Futebol Clube *1993 Paraná Clube *1994–1995 Guarani FC *1995–1997 Sociedade Esportiva Palmeiras *1997–1998 Deportivo de La Coruña *1998–1999 Club de Regatas Vasco da Gama *1999–2002 Sport Club Corinthians Paulista *2002 Grêmio Foot-Ball Porto Alegrense *2002–04 Hertha Berlin *2004 Botafogo de Futebol e Regatas *2005 São Paulo Futebol Clube *2005 Nagoya Grampus *2005–06 Santos Futebol Clube *2006 Clube de Regatas do Flamengo == Saavutukset == *Maailmanmestaruus 2002 *Olympiapronssi 1996 *Copa Libertadores 1998 ja 2005 *Brasilian mestaruus 1999 *Seurajoukkueiden maailmanmestaruus 2000 *Brasilian Cup 2006 *Campeonato Carioca 1998 *Campeonato Paranaense 1993 *Campeonato Paulista 1996, 2001 ja 2005 *Brasilian Cupin paras maalintekijä 1996 *Libertadores Cupin paras maalintekijä 2000 == Lähteet == Luokka:Brasilialaiset jalkapalloilijat Luokka:Jalkapallon maailmanmestarit Luokka:Brasilialaiset olympiamitalistit Luokka:Vuonna 1975 syntyneet Luokka:Elävät henkilöt
Aino Lehtimäki

Aino Ellen Lehtimäki () oli suomalainen näyttelijä. == Ura == Lehti­mäki aloitti uransa Kuopion yhteis­teatterissa vuosina 1939–1943, ja toimi tämän jälkeen Lappeen­rannan työ­väen­teatterissa, Kotkan maa­kunta­teatterissa ja Suomen työ­väen­teatterissa. Elämän­työnsä hän teki Radioteatterissa vuodesta 1952 alkaen. Hän esiintyi esimerkiksi Ruljanssi­riihessä vuosina 1960–1964. Näyttelijä­työnsä ohessa Lehti­mäki toimi vuonna 1956 perustetun Helsingin nuoriso­teatterin ensimmäisenä ohjaajana ja opettajana vuosina 1956–1961. Lehtimäki näytteli Famua televisio­elo­kuvassa Solveigin laulu. Tästä roolista hänet palkittiin Jussi-patsaalla vuonna 1974. == Yksityiselämä == Lehti­mäki oli naimisissa näyttelijä Martti Romppasen kanssa 1950-luvulla. Avio­liitosta hänellä on yksi poika. == Filmografia == Elokuvat Elokuvat Elokuvat Vuosi Elokuva Rooli 1949 Vain kaksi tuntia Maj-Lisin 1. ystävätär 1949 Katupeilin takana Koivu­niemen emännöitsijä Justiina 1949 Professori Masa kahvilan tarjoilijatar 1950 Katarina kaunis leski turku­lainen rouva 1953 Alaston malli karkuteillä Anders­sonska 1958 Pieni luutatyttö Koskiska 1960 Kankkulan kaivolla Läylikki Romppanen 1963 Totuus on armoton 1. nainen käräjä­talon pihassa 1967 Työmiehen päiväkirja Ritvan äiti 1969 Ruusujen aika 1970 Tila­pää 1983 Regina ja miehet Reginan äiti Aili Räsänen, liike­nainen 1985 Richard III 1989 Irti maasta Tyyne Kettunen 1995 Oili opastaa – elokuva talo­suojelusta 1995 Yö­vuoro – Night of the Living Doll vanha­neiti Lampi 1998 Erakko­rapu Askon ja Eskon äiti 1998 Poliisin poika Lyyti Porstua 2003 Eila Laina Televisio Televisio Televisio Vuosi Sarja Rooli 1969 Äiti rouva Kline 1974 Solveigin laulu Famu 1991 Matkalaukkukostaja Keppilän anoppi 1993 Viimeiset siemenperunat äiti 1995 Kotikatu parturi 2000 Raid vanha rouva 2000 Parhaat vuodet Oili Kaamanen == Lähteet == == Aiheesta muualla == * Luokka:Suomalaiset näyttelijät Luokka:Jussi-palkinnon saajat Luokka:Vuonna 1914 syntyneet Luokka:Vuonna 2004 kuolleet
Playground Music

Playground Music Oy on suomalainen levy-yhtiö ja äänitteiden jakelija, jonka aputoiminimenä on myös Playground Music Finland. Playground Music Scandinavia on yritysryppään laajempana osana ruotsalainen levy-yhtiö, jonka liiketoiminnan merkittävän osa-alueen muodostaa muiden levymerkkien jakelutoiminta Pohjoismaissa ja Baltiassa. Yrityksellä on pääkonttori on Malmössä ja toimistot Tukholmassa, Oslossa, Kööpenhaminassa sekä Tampereella. Jakeluvarastot ovat ENS Ab:ssa Boråsissa, kuten ovat myös usean muunkin suomalaisen kansainvälisen toimijan varastot. == Vanhastakaupungista Ruotsiin == Playground Music Oy oli aiemmin vuonna 2011 uudelleen nimetty Playground Music Bam Oy . Vuonna 2010 Playground Music Scandinavia ja Bonnier Amigo Music Group ostivat Edelin Suomen toiminnot Edel Records Finlandin. Uudelleen nimettyyn yhtiöön Playground Music Bam Oy sulautui myös Oy Bonnier Amigo Music Finland Ab ja Playground Music Finland. Playground myi Edelin kotimaisen katalogin uudelle AXR Musicille.Viihdeuutinen Jakeluvarasto siirtyi Helsingin Vanhastakaupungista Ruotsiin, kuten muillakin isoilla levy-yhtiöillä. Edel Records Finland Oy oli Edel Music AG:n vuonna 1999 ostama K-tel International (Finland) Oy uudelleen nimettynä. Edelliseen sulautui myös K-telin aiemmin samana vuonna ostama Audiovox Records Oy (AXR). == Playgroundin musiikkia == Yhtiön julkaisemia tai jakelemia yhtyeitä ja artisteja ovat muun muassa The Rasmus, Ace of Base, Apulanta, Private Line, Mokoma, Poets of the Fall, Lullacry, IKE, S-TOOL, Syksy, Iku, Jann Wilde & Rose Avenue, Jussi Kettu, Timbuktu, Frida Hyvönen, Snook, Strip Music, Ayesha, The Concretes, Stam1na, Chords, Advance Patrol, Slow Train Soul, Halvdan Sivertsen, Finn Kalvik, Karen Busck, Ufo & Yepha, Sweet Jeena ja Anna David Tracedawn, Delta Enigma, Domination Black, Punomo sekä Suuri Tuntematon. Playground omistaa myös ruotsalaisen Diesel-levymerkin, jonka artisteja ovat mm. Lisa Nilsson, Titiyo, Koop, Mauro Scocco ja Blacknuss. Playground edustaa mm. seuraavia levy- yhtiöitä ympäri Skandinavian: Phontastic, OUTO recordings, Hybris, Juju, Murena, Daworks, Heptagon, Morningsside, Levy-Yhtiö ja Propaganda records. Playground edustaa myös useita kansainvälisiä itsenäisiä levy-yhtiöitä, kuten Rough Trade Records, Epitaph Records, Beggars Banquet, Startracks, Frontiers Music, 4AD, XL Recordings, Edel, Secretly Group, Crunchy Frog Recordings / Crunchy Tunes, ja Relapse Records. == Lähteet == == Aiheesta muualla == *Playground Music Scandinavia *Playground Music Finland Luokka:Ruotsalaiset levy-yhtiöt Luokka:Rockmusiikin levy-yhtiöt Luokka:Suomalaiset rockmusiikin levy-yhtiöt
Kjahta

Kjahta (, , ) on kaupunki Burjatiassa Venäjällä. Se sijaitsee Mongolian rajalla 235 kilometriä Ulan-Udesta etelään. Kaupunki on Kjahtan piirin keskus. Asukkaita on 19 100 henkeä (vuonna 2008). Nykyinen Kjahta on syntynyt vuonna 1934, kun Troitskosavskin kaupunki yhdistettiin Kjahtan kauppataajamaan. Vuonna 1727 solmitun Venäjän ja Kiinan rajasopimuksen jälkeen venäläiset rakensivat paikalle linnoituksen, jonka lähelle perustettiin vuonna 1805 Troitskosavskin kaupunki. Sen eteläpuolella sijaitsi Kjahtan raja-asema, joka oli huomattava Venäjän ja Kiinan välisen kaupan keskus. Vuonna 1792 sinne siirrettiin Irkutskin tulliasema. Kiinaan vietiin kankaita, nahkaa ja turkiksia ja Venäjälle tuotiin etupäässä teetä. Siperian rautatien valmistumisen jälkeen vuonna 1903 paikkakunta menetti merkitystään ja siitä tuli Venäjän ja Mongolian välisen kaupan keskus. Vuonna 1915 Kjahtassa solmittiin Ulko-Mongolian autonomian tunnustanut sopimus. Vuosina 1920–1921 se oli Mongolian vallankumousliikkeen keskus. Nykyään kaupungissa on elintarvike- ja tekstiiliteollisuutta. Nähtävyyksiä ovat klassistisen Kolminaisuuden katedraali (1807–17), Ylösnousemuksen kirkko (1838) ja 1800-luvun puolivälissä rakennettu kauppahalli, vuonna 1891 perustettu kotiseutumuseo ja Sühbaatarin museo. ==Lähteet== * ==Aiheesta muualla== * Kjahtan piiri Burjatian tasavallan sivustolla Luokka:Burjatian kaupungit
Luettelo suomalaisista sotaelokuvista

Tämä on luettelo suomalaisista sotaelokuvista. == Suuri pohjan sota == * Isoviha (ohj. Kalle Kaarna 1939) == Suomen sota == * Vänrikki Stoolin tarinat (ohj. John W. Brunius ja Roland af Hällström 1939) * Sven Tuuva (Ohj. Edvin Laine 1958) == Suomen sisällissota == * Sotapolulla (ohj. Teuvo Pakkala 1921) * 1918 – mies ja hänen omatuntonsa (ohj. Toivo Särkkä 1957) * Täällä Pohjantähden alla (Ohj. Edvin Laine 1968) * Aapo (ohj. Tero Jartti 1994) * Lunastus (ohj. Olli Saarela 1997) * Pako punaisten päämajasta (Ohj. Olli Soinio 2000) * Raja 1918 (Ohj. Lauri Törhönen 2007) * Käsky (Ohj. Aku Louhimies 2008) * Uhrit 1918 (Ohj. Seppo Rustanius 2008) * Täällä Pohjantähden alla (Ohj. Timo Koivusalo 2009) * Taistelu Näsilinnasta 1918 (Ohj. Claes Olsson 2012) * Suomen hauskin mies (Ohj. Heikki Kujanpää 2018) == Talvisota == * Evakko ( Ohj. Ville Salminen 1956) * Kainuu 39 (Ohj. Pekka Lehto ja Pirjo Honkasalo 1979) * Talvisota (Ohj. Pekka Parikka 1989) * Kersantin kunnia (Ohj. Veli-Matti Saikkonen 1997) * Lupaus (Ohj. Ilkka Vanne 2005) * Äideistä parhain (Ohj. Klaus Härö 2005) * Täällä Pohjantähden alla II (Ohj. Timo Koivusalo 2010) == Jatkosota == * Tyttö astuu elämään (Ohj. Orvo Saarikivi 1943) * Jees ja just (Ohj. Risto Orko 1943) * Kirkastettu sydän (Ohj. Ilmari Unho 1943) * Tuntematon sotilas (Ohj. Edvin Laine 1955) * Niskavuori taistelee (ohj. Edvin Laine 1957) * Rintamalotta (Ohj. Aarne Tarkas 1956) * Pojat (Ohj. Mikko Niskanen 1962) * Sissit (Ohj. Mikko Niskanen 1963) * Päämaja (Ohj. Matti Kassila 1970) * Vartioitu kylä 1944 (Ohj. Timo Linnasalo 1978) * Pedon merkki (Ohj. Jaakko Pakkasvirta 1981) * Angelan sota (Ohj. Eija-Elina Bergholm 1984) * Tuntematon sotilas (Ohj. Rauni Mollberg 1985) * Rukajärven tie (Ohj. Olli Saarela 1999) * Pikkusisar (Ohj. Taru Mäkelä 1999) * Hylätyt talot, autiot pihat (Ohj. Lauri Törhönen 2000) * Etulinjan edessä (Ohj. Åke Lindman 2004) * Lupaus (Ohj. Ilkka Vanne 2005) * Tali-Ihantala 1944 (Ohj. Åke Lindman 2007) * Täällä Pohjantähden alla II (Ohj. Timo Koivusalo 2010) * Hiljaisuus (Ohj. Sakari Kirjavainen 2011) * Tuntematon sotilas (Ohj. Aku Louhimies 2017) == Lapin sota == * Pojat (Ohj. Mikko Niskanen 1962) * Auf Wiedersehen Finnland (Ohj. Virpi Suutari 2010) * Kätilö (Ohj. Antti J. Jokinen 2015) * Sisu (Ohj. Jalmari Helander 2023) == Muut sodat == * Muurmanin pakolaiset (Ohj. Erkki Karu 1927) (Ensimmäinen maailmansota) * Jääkärin morsian (Ohj. Kalle Kaarna 1931) (Ensimmäinen maailmansota) * Jääkärin morsian (Ohj. Risto Orko 1938) (Ensimmäinen maailmansota) * Espanjankävijät (Ohj. Mikael Wahlforss‎ 1980) (Espanjan sisällissota) * War of the Dead (Ohj. Marko Mäkilaakso 2011) (toinen maailmansota) Suomalaiset sotaelokuvat *
Keihäsantilooppi

Keihäsantilooppi (Oryx gazella) on eteläisessä Afrikassa elävä suurisarvinen antilooppilaji. Aiemmin itäafrikkalanen beisa luettiin osaksi samaa lajia (jota kokonaisuudessaan on kutsuttu beisaksi) sen alalajina, mutta nykyisin keihäsantilooppi ja beisa katsotaan erillisiksi lajeiksi Oryx gazella ja Oryx beisa. == Koko ja ulkonäkö == Keihäsantiloopi ovat 180–195 sentin pituisia ja 180–240 kilon painoisia. Niillä on jopa 150-senttiset suipot sarvet. Ruumis on lihaksikas ja paksun kaulan ptäällä on harja. Korvat ovat leveät ja kärjestä pyöristyneet. Beisan häntä on pitkä ja se päättyy mustaan karvatupsuun. Ruumiin väri vaihtelee ruskeankeltaisesta ruskeaan. Naama on mustan ja valkoisen kirjava. Selässä ja hieman vatsan yläpuolella on musta viiva. Vatsa on valkoinen. Melko hoikissa jaloissa vuorottelee musta ja valkoinen. == Levinneisyys ja elinympäristö == Keihäsantiloopeja elää Namibiassa, Botswanassa ja Etelä-Afrikassa. Ne elävät aavikoilla, puoliaavikoilla sekä kuivilla ja avoimilla savanneilla. Laji ei ole välittömässä vaarassa. == Elintavat == Keihäsantiloopit elävät tyypillisesti korkeintaan 20 yksilön laumoissa. Sadekautena ne voivat kokoontua hyville ruokamaille jopa satojen yksilöiden laumoiksi. Lauma koostuu yleensä hallitsevasta naaraasta, useista muista aikuisista naaraista ja niiden poikasista. Laumassa on myös yksi hallitseva uros. Johtajanaaras johtaa laumaa hyville ruokamaille ja uros seuraa lauman hännillä. Useimmat urokset elävät yksin. Ne perustavat oman reviirin ja yrittävät paritella sinne tulleiden naaraiden kanssa. Urokset kisailevat usein keskenään sarvilla kalistellen parantaakseen asemaansa. Ne haavoittuvat melko harvoin pahasti otteluissaan, vaikka sarvet voisivat tehdä pahaa jälkeä. Hävinnyt alistuu painamalla päänsä alas, asettaa sarvensa pitkin niskaa, kävelee kyyryssä ja heiluttaa häntäänsä. == Ravinto == Keihäsantiloopit syövät mieluiten heinää, mutta ne syövät myös muita ruohovartisia kasveja sekä lehtiä ja silmuja. Vaikka keihäsantiloopin tarvitsee juoda vain harvoin, se juo aina tilaisuuden tullen. Se löytää tarkasti paikat missä on satanut. keihäsantiloopit myös kaivavat vettä kuivuneista joenuomista, kun sitä ei muuten ole tarjolla. Ne saavat vettä myös mukuloista, juurista, hedelmistä ja muista vetisistä kasveista. == Lisääntyminen == Keihäsantiloopit lisääntyvät ympäri vuoden. Hallitseva uros puolustaa keräämäänsä naarashaaremia muilta uroksilta. Koiras paimentaa voittamansa naaraslaumat alueelleen ja parittelee kiimassa olevien naaraiden kanssa. Naaras kantaa poikasta 8,5 kuukautta ja synnytyksen lähestyessä se erkanee laumasta. Naaras pysyy vasan kanssa kuusi viikkoa ennen kuin se palaa laumaan. Vasan väri sulautuu hyvin ruskeaan heinikkoon. Emo imettää poikasta 14 viikkoa jonka jälkeen se on valmis huolehtimaan itsestään. Naaraspuoliset poikaset jäävät synnyinlaumaansa, urokset lähtevät omille teilleen. Naaraat tulevat sukukypsiksi noin kolmevuotiaina, koiraat viisivuotiaina. == Lähteet == * === Viitteet === Luokka:Hevosantiloopit
Wrangler

Wrangler on amerikkalainen farkkumerkki. Wrangler tarkoittaa cowboyta, mutta toisaalta myös riitelijää. Wrangler oli jo ollut pitkään markkinoilla USA:ssa, ennen kuin The Blue Bell Overall Company sai tuotemerkin itselleen yritysostolla. Wrangler-tuotemerkkiin alettiin panostaa ja perustettiin Wrangler Western Wear vuonna 1947. Hyvin tunnettu rodeovaatteiden tekijä Rodeo Ben palkattiin suunnittelemaan Wrangler-cowboyfarkut. Kun useimmat farkkumerkit kuten Levi’s ovat ottaneet kohderyhmäkseen kaupunkilaiset, Wrangler on pysynyt uskollisena lännenimagolleen. Se käyttää markkinointiviestinnässään mielikuvia country-musiikista, rodeosta, kalastuskilpailuista ja Yhdysvaltain maaseudun suosituimmasta autotyypistä, pick-upista eli lava-autosta.Moos, Dan: Wrangler Jeans , St. James Encyclopedia of Popular Culture, Gale 2000. Vaatii HighBeam-tilauksen. Vuonna 1986 Blue Bell sulautui VF Corporationiin, joka on siitä lähtien omistanut Wrangler-tuotemerkin.History, Wrangler. Viitattu 13.9.2014. ==Historiaa== Blue Bell Incorporated sai alkunsa Pohjois-Carolinan Greensborossa vuonna 1904 perustetusta, denimhaalareita valmistaneesta Hudson Overall Companysta. Vuonna 1919 se muutti nimensä Blue Belliksi ja vuonna 196 se yhdistyi Kentuckyn ja Tennesseen osavaltiossa toimineen Big Ben Manufacturing Companyn kanssa. Se laajeni edelleen ostamalla vuonna 1936 Globe Superior Corporationin ja vuonna 1943 Casey Jones Companyn, joka teki työvaatteita Wrangler-merkillä. Vuonna 1947 Blue Bell toi markkinoille cowboy-tyyliset Wrangler-farkut, ja 1950-luvun keskivaiheilla sen tuotantomäärä oli noin 36 miljoonaa vaatekappaletta vuodessa. Wrangler-farkkujen kansainvälinen markkinointi alkoi 1960-luvun alussa. Vuonna 1967 Blue Bell osti J. W. Carter -kenkävalmistajan ja ryhtyi tekemään myös cowboy-saappaita. Vuonna 1970 naisten ja miesten farkkumallistot eriytettiin nimille Lady Wranglers ja Mr. Wrangler, ja vuonna 1975 aloitettiin lastenmallisto Wrangler Kids. Vuonna 1980 Blue Bell osti urheiluvaatevalmistaja Jantzen Incorporatedin, ja vuonna 1986 VF Corporation osti Blue Bellin ja siirsi 1998 pääkonttorinsa Pennsylvaniasta Greensboroon. Vuonna 2019 VF Corporation jakautuu kahdeksi erilliseksi pörssiyhtiöksi, joista uusi Kontoor Brands, Inc. perustaa pääkonttorinsa Greensboroon ja huolehtii farkkubisneksestä. ==Lähteet== * === Viitteet === ==Aiheesta muualla== * Yrityksen nettisivut Luokka:Vaatemerkit Luokka:Farmarihousut
James Glaisher

James Glaisher (1809–1903) oli englantilainen meteorologi, joka teki vuosina 1862–1866 yhteensä 28 lentoa ilmapallolla. Useimmilla lennoilla hänellä oli matkakumppanina Henry Tracey Coxwell. Glaisher oli Meteorologisen yhteisön ja Britannian ilmailuyhdistyksen perustajajäsen. Hän piti pitkään hallussaan Coxwellin kanssa tekemäänsä korkeusennätystä (n. 11 887 metriä), jonka he saavuttivat Wolverhamptonissa 5. syyskuuta 1862. Luokka:Brittiläiset meteorologit Luokka:Englantilaiset henkilöt Luokka:Vuonna 1809 syntyneet Luokka:Vuonna 1903 kuolleet
Tiny Thompson

Cecil Ralph "Tiny" Thompson (31. toukokuuta 1905 Sandon, Brittiläinen Kolumbia – 9. helmikuuta 1981 Calgary, Alberta) oli kanadalainen jääkiekkomaalivahti. Hän pelasi NHL-liigan Boston Bruinsissa ja Detroit Red Wingsissä. Thompson voitti NHL:n mestaruuden ja valittiin neljästi sarjan parhaaksi maalivahdiksi. Thompson piti hallussaan Bruinsin voittoennätystä 81 vuotta, kunnes Tuukka Rask ohitti hänet vuonna 2019. Samoin Bruinsin paidassa pelattujen otteluiden määrässä Thompson on Raskin jälkeen toisella sijalla. Thompsonilla on edelleen nimissään Bruinsin yhden kauden nollapeliennätys (12), jonka hän teki tulokaskaudellaan 1928–1929. == Saavutuksia == * Stanley Cup 1929 Boston Bruinsissa * Vezina Trophy 1930, 1933, 1936 ja 1938 * NHL:n kakkostähdistössä 1931 ja 1935 * NHL:n ykköstähdistössä 1936 ja 1938 * Hockey Hall of Fameen 1959 == Aiheesta muualla == * Tiny Thompson HHOF-tietokannassa == Lähteet == Luokka:Kanadalaiset jääkiekkomaalivahdit Luokka:Hockey Hall of Fame Luokka:Vezina Trophy -voittajat Luokka:Vuonna 1905 syntyneet Luokka:Vuonna 1981 kuolleet
Allas (geomorfologia)

Allas on maantieteessä, geologiassa ja geomorfologiassa laakea ja laaja maanpinnan tai merenpohjan painanne, joka rajoittuu ainakin lähestulkoon joka suunnassa rinteisiin. Kaikki suuret järvet ja eräät sisämeret (esimerkiksi Itämeri) ovat muodostuneet altaisiin. Altaalla voidaan tarkoittaa myös joen valuma-aluetta. == Maanpinnan altaita == * Amazonin allas * Džungaria * Karpaattien allas * Kongon allas * Tarimin allas == Merenpohjan altaita == * Angolan allas * Argentiinan allas * Brasilian allas * Guinean allas * Kaakkois-Tyynenmeren allas * Kap Verden allas * Lounais-Tyynenmeren allas * Perun allas * Pohjois-Amerikan allas *
Quattro

Quattro (italiaksi neljä) voi viitata seuraaviin asioihin: * Audi Quattro, henkilöautomalli * Alfa Romeo on jo ennen Audia käyttänyt nelivetoisissa malleissaan merkintää Q4 nelivetoisista malleistaan * Quattro, Windows Home Server, palvelinkäyttöjärjestelmä.
Henry Tracey Coxwell

Henry Tracey Coxwell (2. maaliskuuta 1819 – 5. tammikuuta 1900https://www.gracesguide.co.uk/Henry_Coxwell) oli englantilainen ilmailija. Hänen isänsä oli meriupseeri. Jo pienenä poikana Coxwell tunsi mielenkiintoa ilmapalloja ja erityisesti niillä lentämistä kohtaan. Hän teki ensimmäisen nousunsa 1844. Vuonna 1848 hänestä tuli ammatti-ilmailija tehden useita julkisia nousuja. Vuoteen 1861 mennessä hän oli tehnyt jo yli 400 ilmapallolentoa. Vuonna 1862 hän teki meteorologi James Glaisherin kanssa nousuennätyksen kohoamalla 11 887 metrin korkeuteen. Ennätys oli voimassa pitkään tämän jälkeenkin. Hän teki viimeisen nousunsa vuonna 1885. Hänen elämästään voi lukea kirjasta My Life and Balloon Experiences. == Lähteet == Luokka:Brittiläiset lentäjät Luokka:Vuonna 1819 syntyneet Luokka:Vuonna 1900 kuolleet
Laurent Schwartz

Laurent-Moïse Schwartz (5. maaliskuuta 1915 – 4. heinäkuuta 2002 Pariisi)Laurent Moise Schwartz oli ranskalainen matemaatikko. Hän opetti muun muassa École polytechniquessa vuosina 1959–1980. Hänen huomattava matemaattinen työnsä, erityisesti distribuutioteorian suhteen, tuotti hänelle Fieldsin mitalin vuonna 1950. Tieteellisen työn lisäksi hän oli myös rohkeasanainen intellektuelli. Schwartz oli kommunisti, mutta vastusti kuitenkin Neuvostoliiton stalinismia. Hän kampanjoi Ranskan Algerian sotaa vastaan. Koska Schwartz oli juutalainen, hän joutui toisessa maailmansodan aikana piileskelemään viranomaisia muuan muassa käyttämällä erilaisia salanimiä, kuten Laurent Sélimartin. Hän kuului Debrén sukuun, joka on ollut merkittävä juutalaissuku Ranskan politiikassa. == Lähteet == * Schwartz, Laurent: A Mathematician Grappling with His Century. (Un mathématicien aux prises avec le siècle, 1997.) Birkhauser, 2001. ISBN 3-7643-6052-6. === Viitteet === == Aiheesta muualla == * Biography of Laurent Schwartz. American Mathematical Society. * Review of Schwartz’s autobiography. American Mathematical Society. Luokka:Ranskalaiset matemaatikot Luokka:Fieldsin mitalistit Luokka:Ranskan tiedeakatemian jäsenet Luokka:Vuonna 1915 syntyneet Luokka:Vuonna 2002 kuolleet
Connie Stevens

Connie Stevens (s. 8. elokuuta 1938) on yhdysvaltalainen näyttelijä ja laulaja. Stevens oli muusikko Teddy Stevensin (oik. Peter Ingoglia) ja laulaja Eleanor McGinleyn tytär. Hän otti isänsä taiteilijanimi Stevensin oikeaksi sukunimekseen. Hänen vanhempansa olivat tuolloin jo eronneet, ja hän asui isovanhempiensa luona. Kahdeksanvuotiaana hän meni katoliseen sisäoppilaitokseen. Näyttelijä John Menga on hänen velipuolensa. Stevens perusti lauluryhmän The Foremost. Ryhmän kolme muuta jäsentä ovat myöhemmin tulleet tunnetuisiksi The Lettermenin jäseninä. Vuonna 1953 Stevens muutti isänsä kanssa Los Angelesiin. 16-vuotaana hän perusti toisen lauluryhmän nimeltään The Three Debs. Hän myös aloitti näyttelemisen elokuvissa, ensin pikku rooleissa. Hän on esiintynyt lukuisissa sarjoissa ja elokuvissa. Hän on ollut myös tekemisissä useiden muiden supertähtien kanssa. Hänet muistetaan Elvis Presleyn ystävänä. Hänellä on koti niin Beverly Hillsissä, Palm Springsissä kuin New Yorkissakin. Luokka:Yhdysvaltalaiset elokuvanäyttelijät Luokka:Yhdysvaltalaiset laulajat Luokka:Amerikanitalialaiset Luokka:Hollywood Walk of Fame Luokka:Vuonna 1938 syntyneet Luokka:Elävät henkilöt
Manttaali

Manttaali ( ’miesluku’) oli Ruotsin valtakunnassa käytetty veroyksikkö, jonka pohjalta laskettiin maatilojen verotus. Manttaali tarkoitti 1500-luvulla ensin yhtä normaalikokoista tilaa. Luku mittasi tilan verotusvoimaa, ja se määräsi verosuoritukset, jotka tilan tuli tehdä. Lukua ositettiin murto-osiin tilan koon suhteessa: pieni tila saattoi olla puolen manttaalin tila, vielä pienempi neljännesmanttaalin tila ja niin edelleen. Tilan jakaminen osiin tai sen väkiluvun pieneneminen vaikuttivat lopulta myös tähän yksikköön. 1600-luvulla otettiin käyttöön tuotantoarvoon perustuva laskenta. Yksi manttaali ei tämän takia vastannut enää mitään tiettyä pinta-alaa. Kun arvo oli määritetty, manttaalilukua ei enää muutettu tuoton muuttuessa, mutta tilan jakaminen pienempiin pienensi manttaalilukua vieläkin murto-osiin. Vanhoihin maakirjoihin merkittyjä manttaalilukuja kutsutaan vanhoiksi manttaaleiksi. Olojen muuttuessa ne eivät enää vastanneet tilojen veronmaksukykyä, joten vuodesta 1690 lähtien veronpanot alettiin tehdä tilojen tuottokyvyn perusteella. Näin laskettua manttaalia sanotaan uudeksi manttaaliksi. Manttaaliosa oli Suomessa käytössä suurelta osin vielä 1800-luvulle, mutta 1900-luvun verotuksessa sillä ei ollut enää käytännön merkitystä. Kiinteistöjen manttaaliluvut kuitenkin edelleen laskettiin kiinteistötoimituksissa, ja tilojen osuudet yhteisistä alueista, esimerkiksi vesialueista, määrättiin yleensä manttaalin perusteella. Vuoden 1906 eduskuntauudistukseen saakka manttaalit toimivat maaseudulla myös valtiollisen äänioikeuden perustana, valittaessa talonpoikaissäädyn valtiopäivämiehiä säätyvaltiopäiville. Äänioikeutettuja olivat manttaaliin pantua maata omistaneet ja henkilön käytössä olleiden äänien määrä oli manttaalimäärän mukainen.Juhani Mylly: Edustuksellisen kansanvallan läpimurto, s. 38–40. Helsinki: Edita, 2006. Teollisuusmanttaali oli joillekin teollisuuslaitoksille laskettu manttaali, joka määritti niiden velvollisuudet ottaa osaa yleisiin rasituksiin. Vuodesta 1997 alkaen manttaalia ei enää ole määrätty, ja esimerkiksi osuudet yhteisiin alueisiin jakautuvat yleensä pinta-alojen perusteella. Aiemmin kiinteistörekisterissä olleet tiedot manttaalista ja osaluvusta on kuitenkin säilytettävä edelleen rekisterissä. == Katso myös == * Manttaalikunta ==Lähteet== *Luovankylän historia ===Viitteet=== Luokka:Suomen verotuksen historia Luokka:Suomen taloushistoria Luokka:Kiinteistöoikeus Luokka:Maatalouden historia
Immortal (The Rasmuksen kappale)

”Immortal” on suomalaisen rockyhtye The Rasmuksen kappale. Sen tuottivat Mikael Nord Andersson ja Martin Hansen ja se nauhoitettiin Nord Studiosilla Tukholmassa. Kappale löytyy yhtyeen kuudennelta albumilta, Hide from the Sunilta, ja se on albumin tyylin mukaisesti synkkä. Yhtye teki kappaleelle musiikkivideon, joka julkaistiin Hide from the Sunin Yhdysvaltain-painoksen mukana 10. lokakuuta 2006. Video sisältää kuvia neljältä eri esiintymislavalta Etelä-Afrikasta, Etelä-Amerikasta, Japanista ja Suomesta Hide from the Sun -kiertueen aikana, sekä lyhyitä pätkiä yleisöstä ja kiertueen maisemista. Videosta huolimatta kappaleesta ei julkaistu singleä. Lauri Ylönen on kertonut haastattelussa, että kappale lähti improvisaationa soundcheckissä ja kaikki lisäsivät siihen jotakin. Hän sanoi sen olevan hänen mielestään paras kappale Hide from the Sunilla. ”Immortal” löytyy yhtyeen aiemmalta No Fear -singleltä. Luokka:Vuoden 2005 kappaleet Luokka:The Rasmuksen kappaleet